Boriss Verlinskis

Boriss Verlinskis (;  Bahmuta —  Maskava) bija Ukrainas un Krievijas starptautiskais meistars šahā (1950).

 Biogrāfija 
Bērnībā pārciestās slimības rezultātā bijis kurls. 1910. un 1912. gadā uzvarējis Odesas pilsētas šaha čempionātā. 1913. gadā Viskrievijas amatieru šaha čempionātā izcīnījis 3. vietu. Pēc Pirmā pasaules kara pārcēlies no Odesas uz Maskavu, kur nodzīvojis līdz mūža beigām. 1923. gadā Petrogradā ieņēmis 2. vietu Krievijas pilsētu turnīrā.Tournament of cities - Petrograd 8-24.7.1923 (Final) 1925. gadā piedalījies Maskavas starptautiskajā šaha turnīrā, kurā dalījis 12.-14. vietu ar Akibu Rubinšteinu un Rūdolfu Špīlmanu (uzvarējis Jefims Bogoļubovs).International tournament Moscow 10.11-8.12.1925 Šajā turnīrā guvis ievērību ar savu uzvaru pār toreizējo Pasaules šaha čempionu Hosē Raulu Kapablanku, kas bijis viens no retajiem kubieša zaudējumiem turnīros kā Pasaules čempionam (1921—1927).Jose Raul Capablanca vs Boris Verlinsky Moscow (1925) 1926. gadā Odesā dalījis 1.-2. vietu Ukrainas šaha čempionātā.3 Championship of Ukraine - Odessa 22.4-6.5.1926 1928. gadā uzvarējis Maskavas pilsētas šaha čempionātā.9 Championship of Moscow - 2.3-20.5.1928 1929. gadā guvis savu lielāko panākumu, kad Odesā uzvarējis PSRS šaha čempionātā.6 Championship of USSR Odessa 2-20.9.1929 Par šo sasniegumu Verlinskim piešķirts pirmais PSRS šaha lielmeistara nosaukums. 1931. gadā gan šī nosaukuma piešķiršana tikusi anulēta, bet vēlāk PSRS šaha federācija nolēmusi, ka politiski lietderīgāk ir piešķirt pirmā padomju šaha lielmeistara nosaukumu Mihailam Botviņņikam.

1930. gados Verlinska rezultāti turnīros uzsāka lejupslīdi. Viņa pēdējais panākums bija dalīta 3. vieta 1931. gada PSRS šaha čempionātā.USSR Championship (1931) Tomēr šaha turnīros regulāri turpinājis piedalīties līdz 1940. gadu otrajai pusei.

Par iepriekšējo gadu panākumiem turnīros FIDE 1950. gadā Verlinskim piešķīrusi starptautiskā meistara (IM) nosaukumu.

 Atsauces 

 Ārējās saites 

Kategorija:1888. gadā dzimušie
Kategorija:1950. gadā mirušie
Kategorija:Doneckas apgabalā dzimušie
Kategorija:Krievijas šahisti
Kategorija:PSRS šahisti
Kategorija:Ukrainas šahisti